cyanic-selkie/wikianc huggingface dataset:
Ruimtetydperk
Huidige periode
In die vroeë 21ste eeu is die Ansari X-pryskompetisie gestig om te help met die begin van die private ruimte vlugte, wat in 2004 deur Space Ship One gewen is, wat die eerste ruimtetuig geword het wat nie deur 'n regeringsagentskap befonds is nie.
Verskeie lande het nou ruimteprogramme; van verwante tegnologie-ondernemings tot volwaardige ruimteprogramme met lanseringsfasiliteite. Daar is deesdae baie wetenskaplike en kommersiële satelliete wat gebruik word, met duisende satelliete in 'n wentelbaan, en verskeie lande het planne om mense die ruimte in te stuur. Sommige van die lande wat aan hierdie nuwe wedloop deelneem, is Frankryk, Indië, Volksrepubliek van China en Israel wat almal waarnemingsatelliete in diens geneem het. Daar is verskillende lande met ruimteagentskappe, hoewel dit nie so uitgebreid is om die Verenigde Koninkryk, Brasilië, Duitsland, Oekraïne en Spanje in te sluit nie.
Wat die Amerikaanse ruimteprogram betref, is die NASA tans besig om 'n diepruimte-kapsiele met die naam Orion te bou. NASA se doel met hierdie nuwe ruimtekapsule is om mense na Mars te vervoer. Die Orion-ruimtetuig sal in die vroeë 2020's voltooi wees. NASA hoop dat hierdie missie 'n begin sal wees wat 'n "nuwe era van ruimteverkenning sal inlei."
Die privatisering van ruimtevlug is ook 'n belangrike faktor wat die verdere ontwikkeling van die ruimte-ekonomie versterk. Daar is twee groot maatskappye, Boeing en SpaceX, wat deelneem aan navorsing en innovasie. Elon Musk, die eienaar van SpaceX, het gesê dat dit 'n uiteindelike doel is om 'n kolonie van 1 miljoen mense op Mars te plaas en in 2018 hul grootste vuurpyl van stapel gestuur om hierdie doel nader aan die werklikheid te bring.
Keerom, Elias Motsoaledi
Keerom is 'n nedersetting in die Elias Motsoaledi Plaaslike Munisipaliteit in Sekhukhune-distriksmunisipaliteit van die Limpopoprovinsie van Suid-Afrika.
Diane Ackerman
Diane Ackerman (gebore op 7 Oktober 1948 in Waukegan, Illinois, VSA) is ‘n Amerikaanse skryfster wie se werk dikwels haar belangstelling in die natuurwetenskappe reflekteer. Ackerman het gestudeer aan die Pennsilvanië-Staatsuniversiteit (B.A., 1970) en Cornell in Ithaca, New York. (M.F.A., 1973; M.A., 1976; Ph.D., 1978). Sy het van 1980 tot 1983 Engels gegee aan die Universiteit van Pittsburgh in Philadelphia. Van 1984 tot 1986 het sy aan die hoof gestaan van 'n skryfprogram. Sy was die inwonende skrywer aan Washington-universiteit in St. Louis, Missouri. Later was sy 'n bydraer tot die The New Yorker (1988–94).
Ackerman se fassinasie met die natuur en wetenskap word in baie van haar werk op die spits gedryf. Sy beskou aminosure en kwasars net soveel soos enigiets anders in die heelal binne die sfeer van poëtiese ondervinding. Ackerman het aanvanklik haar poësie in die bundel Poems (1973 gepubliseer (saam met Jody Bolz en Nancy Steele). In The Planets: A Cosmic Pastoral (1976) het sy gebruik gemaak van die tyd wat sy saam met ruimtewetenskaplikes spandeer het by Cornell, terwyl latere werke soos Jaguar of Sweet Laughter: New and Selected Poems (1991) verwysings bevat na haar literêre invloede sowel as gedagtes op die natuurlike wêreld. Ackerman het ook bygedra tot Beyond the Map (1995), wat vroulike verkenning vier. In I Praise My Destroyer (1998) het sy gedigte gepubliseer wat die positiewe en negatiewe aspekte van die menslike bestaan versoen. Die gedigte in Origami Bridges (2002) spruit voort uit haar ondervinding in psigoterapie.
Ackerman het 'n reeks van nege radioprogramme onder die titel Ideas into the Universe (1975) vir die Kanadese uitsaaikorporasie geskryf en was ook 'n bydraer tot Other Worlds (1975) deur Carl Sagan. Sy het ook Twilight of the Tenderfoot: A Western Memoir' (1980) en die toneelstuk Reverse Thunder (1988) geskryf. Ackerman se memoirs, On Extended Wings (1985), is in 1987 vir die verhoog verwerk. Latere boeke soos A Natural History of the Senses (1990), A Natural History of Love (1994), en An Alchemy of Mind: The Marvel and Mystery of the Brain (2004), kombineer wetenskaplike en biografiese skryfwerk om die verhouding tussen die sielkundige en serebrale wêrelde te verlig. The Moon by Whale Light, and Other Adventures Among Bats, Penguins, Crocodilians, and Whales (1991) is 'n kroniek van sommige van Ackerman se onvergeetlike verkennings, terwyl Cultivating Delight (2002) die mikrokosmos van haar tuin ondersoek.
Geselekteerde bibliografie
The Great Affair
The great affair, the love affair with life, is to live as variously as possible, to groom one's curiosity like a high-spirited thoroughbred, climb aboard, and gallop over the thick, sun-struck hills every day..
It began in mystery, and it will end in mystery, but what a savage and beautiful country lies in between.''
Gladiolus rufomarginatus
Gladiolus rufomarginatus is 'n meerjarige geofiet wat tot die genus Gladiolus behoort. Die plant is endemies aan Mpumalanga en kom van Lydenburg tot by Ohrigstad voor. Dit word as seldsaam beskou.
Hugo Egon Balder
Hugo Egon Balder (gebore 22 Maart 1950) is 'n Duitse akteur, vervaardiger, en komponis. Hy is bekend vir sy rolle in die televisiereekse RTL Samstag Nacht (1993), Chili TV (2001), Clueless Genius (2003), en Pastewka (2005).
Euryops pleiodontus
Euryops pleiodontus is 'n struik wat tot die Asteraceae  familie hoort. Die spesie is endemies aan die Noord-Kaap en die enigste monster is by Steinkopf gevind waar dit deel van die Sukkulente Karoo is.
Exxaro
Exxaro Resources (voorheen deel van Kumba Resources) is 'n groot steenkool- en swaarmineraalmynmaatskappy in Suid-Afrika. Die maatskappy bedryf fasiliteite en kantore in Afrika, Asië, Europa en Australië. Die maatskappy is op die Johannesburgse Aandelebeurs genoteer en het op 31 Desember 2016 bates van R59,931 miljard en 'n markkapitalisasie van R32,05 miljard gehad.
Agtergrond
Die maatskappy was voorheen bekend as Kumba Resources Limited en het in November 2006 sy naam na Exxaro Resources Limited verander. Die maatskappy is gevestig in Pretoria-Wes, Suid-Afrika. Exxaro Resources Limited is 'n filiaal van Main Street 333 Proprietary Limited.
Exxaro Resources het in Oktober 2012 planne vir 'n "myn van die toekoms"-konsep aangekondig. Die myn teiken nul afvalvrystellings, nul uitvloeisel, was-tot-nul en volhoubare ingenieurswese.
McDonnell F2H Banshee
Die McDonnell F2H Banshee is 'n enkelsitplek, tweemotorige vegvliegtuig wat deur die Amerikaanse Vloot gebruik is. Die Banshee lyk baie soos die FH Phantom waarvan dit ontwikkel is, dit is groter en het kragtiger motore gehad. Die Westinghouse J34 motors het bykans dubbel die krag verskaf as die J30 motors van die FH-1. Die vliegtuig moes voldoen aan die Vloot se presiese spesifikasies vir werking op 'n vliegdekskip en moes ook oor 'n hoër maksimum snelheid beskik en beter kon klim as die FH. Die Banshee het in Januarie 1947 sy nooiensvlug voltooi.
Die vloot het die vliegtuig gebruik as 'n alleweerstoestand vegvliegtuig en dit is in 1948 in diens gestel as slegs hul tweede vliegdekskip-gebaseerde vegvliegtuig na die FH. Hulle was ook in aksie in die Korea-oorlog; in die begin het hulle goed presteer maar is aan die einde van die oorlog oorskadu deur beter ontwerpte vliegtuie. Tog het hulle diens gedoen vir die vloot tot in die middel van die 1960's.
Die Koninklike Kanadese Vloot het 39 Banshee's gekoop tussen 1955 en 1958. Daar is in totaal 895 F2H Banshee's vervaardig.
Sarah Kolasky
Sarah Kolasky is 'n Kanadese aktrise en vervaardiger. Sy is bekend vir haar rol in die rolprent Great Great Great (2017).
Oceanapia corticata
Oceanapia corticata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1901 deur Whitelegge.
Carl Balhaus
Carl Balhaus (4 November 1905 – 28 Julie 1968) was 'n Duitse akteur, regisseur, en skrywer. Hy was bekend vir sy rolle in die rolprente 1914, die letzten Tage vor dem Weltbrand (1931), Der Teufelskreis (1956), Damals in Paris (1956), en Ein Mädchen von 16 ½ (1958).
Maerua denhardtiorum
Maerua denhardtiorum is 'n struik wat deel is van die Capparaceae familie. Die spesie is inheems in Kenia en Somalië.
Sappi
Sappi is die algemene naam vir "South African Pulp and Paper Industries", 'n maatskappy wat papier, pulp en chemiese neweprodukte vervaardig. Die maatskappy is in 1936 in Suid-Afrika gestig en sy hoofkantoor is in Johannesburg. Hulle het aanvanklik begin met die vervaardiging van papier uit die strooi van mielies en koring en het later houtpulp gebruik. Sappi het onder andere fabrieke in Springs, Kaapstad, Ngodwana, Umkomaas en aan die Tugelarivier. Hulle het ook fabrieke in Noord-Amerika, Europa en Asië.
Alfred Frith
Alfred Frith (1885 – 24 Mei 1941) was 'n Australiese akteur. Hy was bekend vir sy rolle in die rolprente Diggers in Blighty (1933) en White Death (1936).
Gladiolus rupicola
Gladiolus rupicola is 'n meerjarige geofiet wat tot die genus Gladiolus behoort. Die plant is inheems aan Kenia en Tanzanië.
Maerua cylindrocarpa
Maerua cylindrocarpa is 'n struik wat deel is van die Capparaceae familie. Die spesie is endemies aan Madagaskar.
Snoeker
Snoeker word op 'n biljarttafel met vangsakkies langs die kante en 22 gekleurde balle gespeel. Punte word behaal deurdat die balle met ŉ lang houtstok en die wit bat in die sakkies geskiet word. Gewoonlik word dit net deur 2 spelers gespeel, maar pare en spanne kan ook saam deelneem. Snoeker word op 'n biljarttafel gespeel wat van 6 vangsakkies (3 weerskante van die tafel) voorsien is.
Daar is 22 balle, naamlik 15 rooies, 'n gele, 'n groene, 'n bruine, 'n bloue, 'n pienke, 'n swarte en ŉ witte. Elke speler het 'n lang houtstok met 'n viltpunt waarmee hy die wit bal in die rigting van 'n rooie stool met die doel om laasgenoemde in 'n sakkie te laat beland. Indien die hou geslaag het, moet hy 'n bal van 'n ander kleur (ŉ sogenaamde kleurbal) kies en die bal op dieselfde wyse na 'n sakkie skiet. Daarna moet 'n rooi bal weer gespeel word.
Sodra 'n skoot misluk, kry die volgende speler ŉ beurt. Elke bal het 'n puntwaarde wat aan die speler toegeken word sodra die bal in die sakkie beland het. Rooi tel 1 punt, geel 2, groen 3, bruin 4, blou 5, pienk 6 en swart 7. Wanneer die wit bal ook in die sakkie beland, word 4 punte van die speler se puntetotaal afgetrek. Wanneer na 'n rooi bal gespeel word maar 'n kleurbal word raak geskiet, word die bal se puntwaarde van die speler se totaal afgetrek.
Totdat al die rooi balle in die sakkies is, word die kleurballe telkens weer op bepaalde posisies op die tafel geplaas nadat hulle in 'n sakkie beland het. As daar geen rooi balle meer oor is nie, word die ander balle in die volgorde van hul puntewaarde gespeel. Die speler met die meeste punte wen.
Thoth
Thoth was in die Egiptiese mitologie ’n god wat baie belangrike rolle vervul het, soos die onderhoud van die heelal, en hy het saam met Maät langs die songod, Ra, se boot gestaan. Hy is later verbind met towerkrag, skrif, die ontwikkeling van wetenskap en die oordeling van die afgestorwenes.
In kuns is hy dikwels uitgebeeld as ’n man met die kop van ’n ibis of bobbejaan, diere wat vir hom heilig was. Sy vroulike eweknie was Sesjat; soms was sy ook sy vrou, en ander kere Maät.
Thoth se hooftempel was in die stad Chmoen, wat later Hermopolis Magna genoem is. Hy het ook in verskeie ander stede tempels gehad.
Eienskappe
Thoth is op baie maniere uitgebeeld na gelang van die tydperk en die aspek waarop die kunstenaar wou klem lê. Hy is meestal uitgebeeld as ’n man met die kop van ’n ibis en ’n maanskyf. Soms het hy die kroon van die verenigde Egipte gedra.
Soms was hy ’n bobbejaan met die gesig van ’n hond, of ’n man met die kop van ’n bobbejaan.
Thoth het ook baie rolle in die mitologie gehad. Hy was ’n tussenganger, veral tussen die goeie en die bose; hy het seker gemaak nie een het ’n groot oorwinning oor die ander nie. Verder was hy ’n skriba van die gode, en hy het soms die eer gekry daarvoor dat hy die Egiptiese hiërogliewe en alfabette ontdek het. In die onderwêreld het hy verskyn as die aap Aän, die god van ewewig, wat gehelp het in die "weeg van die hart"-seremonie.
Die antieke Egiptenare het geglo Thoth het homself geskep. Hy was die meester van beide die fisieke en die morele wette, en daarvoor het hy maät (orde) gebruik. Daar is geglo hy het die berekenings gedoen vir die vestiging van die hemele, sterre, aarde en alles daarin. Hy het ook die beweging van die hemelliggame bepaal. Sy mag was onbeperk in die Doeat (onderwêreld) en amper so groot soos dié van Ra en Osiris.
Hy is beskou as die skrywer van alle wetenskaplike, godsdiens-, filosofie- en towerwerke. Hy het glo ook die sterrekunde, astrologie, numerologie, wiskunde en landmeting uitgevind, asook medisyne, botanie, teologie, beskaafde regering, lees, skryf en openbare rede. Daar is geglo hy was die ware skrywer van alle menslike en goddelike werke.
Mitologie
Thoth het ’n belangrike rol gespeel in baie Egiptiese mites. As ’n tussenganger was hy betrokke by drie groot gevegte van die gode uit verskillende tydperke: tussen Ra en Apep, tussen Heroe-Bechoetet en Set, en tussen Horus, die seun van Osiris, en Set, Osiris se broer wat hom vermoor en sy bewind oorgeneem het. In elk van die gevalle het die eersgenoemde god orde verteenwoordig en laasgenoemde god chaos. As die een god ernstig beseer is, het Thoth hom geheel om te voorkom dat die ander god ’n algehele oorwinning behaal.
Hy het ook ’n groot rol gespeel in die Osiris-mite: hy het vir Isis die towerspreuk gegee om Osiris weer lewend te maak nadat sy die stukke van sy liggaam opgetel het. So kon Osiris vir Isis ’n seun, Horus, gee. Toe Horus verslaan word, het Thoth ook die towerkrag verskaf om hom weer lewend te maak.
Volgens mites het hy ook die kalender met 365 dae geskep. Die jaar was oorspronklik net 360 dae lank en die godin Noet was onvrugbaar op dié dae en dus nie in staat om kinders te hê nie. Thoth het met die maan gedobbel vir ste van sy lig ( = 5), of 5 dae, en het gewen. In dié vyf dae was Noet vrugbaar en so het sy die lewe geskenk aan Cheroe-oer (Horus die Ouere), Osiris, Set, Isis en Nephthys.
Kristin Kreuk
Kristin Kreuk (gebore 30 Desember 1982) is 'n Kanadese aktrise en vervaardiger. Sy is bekend vir haar rolle in die rolprente EuroTrip (2004) en Street Fighter: The Legend of Chun-Li (2009), en in die televisiereekse Smallville (2001) en Beauty and the Beast (2012).
Gladiolus salmoneicolor
Gladiolus salmoneicolor is 'n meerjarige geofiet wat tot die genus Gladiolus behoort. Die plant is endemies aan die Demokratiese Republiek die Kongo.
Carrillo Gantner
Carrillo Gantner (gebore 1944) is 'n Australiese akteur. Hy is bekend vir sy rolle in die rolprent In Too Deep (1990) en in die televisiereekse Prisoner (1979) en Holiday Island (1981).
Gereformeerde kerk Agulhas
duimnael|links|300px|Die Gereformeerde kerk Agulhas op [[Bredasdorp is op 13 Oktober 1996 in gebruik geneem.]]
Die Gereformeerde kerk Agulhas is ’n gemeente van die GKSA met sy middelpunt op Bredasdorp, maar dit sluit ook die dorpe Agulhas, Napier, Riviersonderend, Struisbaai, Swellendam en Waenhuiskrans in. Met 38 belydende en geen dooplidmate einde 2015 was dit toe die kleinste van die 20 gemeente in die Klassis Boland, wat die hele Wes- en Suid-Kaap beslaan. Dit was een minder lidmaat as 'n jaar vantevore.
Lidmate van die omgewing van Bredasdorp het eers ingeskakel by die Gereformeerde kerk Strand, maar namate die lidmaattal vanaf die vroeë negentigerjare toegeneem het, het die drie drang na ’n eie plek van aanbidding ál sterker geword. Op 11 November 1990, tydens die laaste diens wat ds. Peet Aucamp op Bredasdorp gelewer het, het hy in die konsistorieboek aangeteken dat dié wyk die kerkraad van die Strand versoek het om ondersoek te doen na die oprigting van ’n kerkgebou op Bredasdorp.
Eers in 1994 het die handjie vol lidmate in die omgewing van Bredasdorp ernstige gesprekke oor die oprigting van ’n eie kerkgebou begin voer. Destyds is die erf in Plantasiestraat reeds aangekoop. In 1995 het die moedergemeente se kerkraad die versoek om oor te gaan toe kerkbou goedgekeur.
Ds. Jan-Louis du Plooy het op 26 Februarie 1996 die eerste sooi gespit en reeds teen 5 April daardie jaar was die basiese struktuur klaar. Namate die bouaannemer se werk gevorder het, het spanne van Kleinmond, Hermanus en die Strand opgedaag om die terrein skoon te maak, bloekombome uit te kap, te verf, elektrisiteit en water aan te installeer en die afronding aan die gebou te doen.
Ds. Du Plooy kon in Julie 1996 die eerste diens in die voltooide kerk hou. Kort daarna het ’n berig in Die Kerkblad (die orgaan van die GKSA) verskyn dat die Gereformeerde kerk Hofmeyr ontbind het en dat al die meubels te koop aangebied word deur die gemeente Steynsburg, wat gemagtig is om met die meubels en kerkgebou te handel. Ds. Du Plooy, oudl. Carl Lohann en Stoney Steenkamp is afgevaardig om in die Noordoos-Kaap met Steynsburg oor die aankoop van die meubels te gaan onderhandel. Daarna het die kerkraad van Steynsburg besluit om die klok, orrel, meubels, preekstoel, matte en banke te skenk. ’n Kopergedenkplaat agterin die Agulhas kerk herdenk hierdie skenking.
Ad fundum
Ad fundum is 'n term wat gebruik word vir 'n drankie, dikwels alkoholies van aard en wat vinnig opgedrink of afgesluk word. Dit is Latyn vir tot die bodem.
Gereformeerde kerk Agulhas
Die voltooide en gemeubileerde kerkgebou is op Sondag 13 Oktober 1996 feestelik in gebruik geneem. Tien jaar en twee dae later (op 15 Oktober 2006) het Agulhas afgestig en selfs 10 jaar later was dit steeds die jongste gemeente in die Klassis Boland.
Ad fundum
<!-- MOET VERTAAL OF VERWYDER WORD:
Studentemilieu
Die term word veral gebruik in studentenmilieus en as stunt by verskeie feeste.
In Vlaanderen : de website het Vlaams woordenboek geeft verkeerdelijk aan dat men voor het ad fundum leegdrinken ook wel het werkwoord "salamanderen" zou gebruiken, naar de heildronk "Salamander" die men regelmatig op cantussen uitbrengt. Die verklaring is fout. Het in een keer leegdrinken van een glas wordt steeds Ad fundum genoemd
In Nederland wordt de uitdrukking vaak in de afgekorte vorm adje gebruikt binnen studentenverenigingen. Studenten kregen vaak in de groentijd de opdracht glazen alcoholische drank achterover te slaan. Echter het afschaffen van 'ad fundum' drinken tijdens de ontgroening is inmiddels in verscheidene 'corps-wetten' en ontgroeningsrichtlijnen opgenomen. Deze richtlijnen worden goed nageleefd, omdat deze van groot belang zijn in de relatie met de hogeschool of universiteit.
Een ad fundum is een belangrijk onderdeel van een cantus. Voordat men de ad fundum drinkt, moet men meestal proosten op de gezondheid van de aanwezigheden, dit zijn de zogenaamde formaliteiten. Dit gebeurt met de formule: "Prosit senior, prosit prosenior(es) (naargelang deze aanwezig zijn), prosit peter/meter (als die aanwezig is), prosit corona (het publiek), ad fundum". Voor de ad fundum zelf wordt maximaal 7 seconden gegeven. Na het drinken van de ad fundum dient men soms het glas omgekeerd boven het hoofd te houden, om te bewijzen dat het leeg is, en heft men na naar de senior en de corona.
Günther Ballier
Günther Ballier (18 Oktober 1900 – 20 April 1980) was 'n Duitse akteur. Hy was bekend vir sy rolle in die rolprente Das Hofkonzert (1936), Two Merry Adventurers (1937), Mrs. Sylvelin (1938), en Emilia Galotti (1958).
Ad fundum
Studentemilieu
Een ad fundum met bier wordt soms als straf gegeven tijdens een cantus. Naargelang de ernst van de overtreding (praten wanneer men het woord niet heeft, lokaal verlaten zonder toestemming, … ) kunnen ook meerdere ad fundums gegeven worden. De praeses bepaalt meestal de straf; sommige cantussen hebben echter ook een zedenmeester of punator in het presidium, speciaal belast met het handhaven van de orde, die de straf bepaalt in overeenstemming met de praeses. Men kan als straf ook een "speciale" ad fundum krijgen. Enkele voorbeelden zijn:
Al deze varianten zijn het uitproberen waard voor de echte ad fundum liefhebber. Al is het zeer verstandig om niet meer dan één van bovenstaande ad fundum varianten uit te voeren per feest of dag.
Tegenwoordig wordt een ad fundum, oftewel een adje, gezien als een voorrecht. Men mag dus een ad fundum nemen en moet helemaal niks. Echter mensen die het voorrecht van een ad fundum weigeren worden beloond met een dubbele ad fundum.
Schrijfwijze
Over de schrijfwijze van het werkwoord is geen eenduidigheid. Zeker is wel dat het zou moeten klinken als [atten]. Daardoor lijken de schrijfwijzes adten en atten het meest voor de hand liggend. De Taaladviesdienst van het Genootschap Onze Taal geeft de voorkeur aan atten, naar analogie met het woord statten (afkomstig van stad; 'naar de stad gaan').
Verwysings
-->
Oceanapia cribrirhina
Oceanapia cribrirhina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gladiolus saundersii
Gladiolus saundersii is 'n meerjarige plant wat tot die genus Gladiolus behoort. Die plant is inheems aan die Noord-Kaap, Oos-Kaap, Vrystaat en Lesotho.
Maerua eminii
Maerua eminii is 'n struik wat deel is van die Capparaceae familie. Die spesie is endemies aan Tanzanië.
Stephen Baldwin
Stephen Baldwin (gebore 12 Mei 1966) is 'n Amerikaanse akteur, vervaardiger, en regisseur. Hy is bekend vir sy rolle in die rolprente The Usual Suspects (1995), Bio-Dome (1996), The Flintstones in Viva Rock Vegas (2000), en Fred Claus (2007).
Rolene Strauss
Rolene Strauss (gebore 22 April 1992) is ’n skoonheidskoningin van Bloemfontein wat in 2014 as Mej. Suid-Afrika en Mej. Wêreld gekroon is. Sy is op Volksrust gebore en het haar skoolloopbaan daar voltooi (aan die Hoërskool Volksrust). Sy het haar mediese studie einde 2017 aan die Universiteit van die Vrystaat voltooi.
Geskiedenis
Rolene het in 2000 op agtjarige ouderdom die kroning van Jo-Ann Strauss as Mej. Suid-Afrika beleef. Sy het gedroom van die dag dat sy self die kroon sou kon dra. Die twee skoonheidskoninginne is nie verwant aan mekaar nie.
In 2011 het sy in die topvyf geëindig tydens die Mej. SA-wedstryd, maar Melinda Bam het die titel verower.
In 2014 was sy een van die 12 finaliste wat aan die werklikheidsreeks ''Pad na Mej. Suid-Afrika'' deelgeneem het. In Maart 2014 is sy in die Sun City Superbowl as Mej. Suid-Afrika gekroon. Sy het ’n platinumkroon en ’n prys van R1,3 miljoen gewen. In haar aanvaardingstoespraak het sy gesê sy gaan haar toespits op gesondheidsvraagstukke en bygevoeg: "Ons is tot soveel meer in staat wanneer ons gesond is, liggaamlik, verstandelik en emosioneel."
Sy het Suid-Afrika hierna in die Mej. Heelal 2014- en Mej. Wêreld 2014-wedstryd verteenwoordig. Op 14 Desember 2014 is sy in Londen, Engeland, as die nuwe Mej. Wêreld gekroon. Mej. Hongarye is as die eerste prinses en mej. Amerika as die tweede prinses aangewys. Sy het die kroon oorgeneem by Megan Young van die Filippyne.
Rolene is op 29 Maart 2015 deur Liesl Laurie opgevolg as Mej. Suid-Afrika en op 19 Desember van dié jaar deur Mej. Spanje, Mireia Lalaguna, as Mej. Wêreld.
Theodor Seitz
Theodor Seitz (12 September 1863 - 28 Maart 1949) was die laaste Goewerneur van Duits-Suidwes-Afrika. Hy is in Seckenheim, Duitsland gebore. Nadat hy aangesluit het by koloniale diens word hy in 1895 distriksbeampte in die Kameroen. In 1900 word hy aangestel in die Departement Kolonies in Berlyn en in 1907 as Goewerneur van Kameroen. In 1910 word hy Goewerneur van Duits-Suidwes-Afrika tot 1915 met die oorgawe aan die Suid-Afrikaanse magte by Khorab.
Gereformeerde kerk Barberton
duimnael|regs|160px|Ds. [[G.P. Scheepers, leraar van 1948 tot 1952 (in kombinasie met Ermelo en Carolina).]]
duimnael|regs|160px|Ds. J.H. van der Walt, leraar van 1963 tot 1969.
Die Gereformeerde kerk Barberton is ’n gemeente van die GKSA met sy middelpunt op die dorp Barberton in Mpumalanga, maar dit sluit ook omliggende nedersettings soos Kaapmuiden in asook die sentraal-westelike deel van eSwatini.
Barberton het in 1945 met 17 belydende en 17 dooplidmate van die Gereformeerde kerk Carolina afgestig. Einde 2015 was hier 14 dooplidmate (drie minder as 'n jaar vantevore), maar die belydende lidmate het op 65 gestaan (drie meer as 'n jaar vantevore), nadat dit einde 1997 onderskeidelik 79 en 143 was.
Aan die begin het lidmate in ’n saal op die gevangenisterrein, in die hofsaal, in die landdros se woonhuis en in die NG gemeente se kerksaal vir eredienste bymekaargekom.
Net vier jaar ná afstigting kon die gemeente ’n kerkgebou oprig en in gebruik geneem. Omdat die lidmaattal destyds mooi toegeneem is, is dié gebou later vergroot. Danksy die tweede vergroting, in die jare 1970, bied dit nou sitplek aan 250 kerkgangers. Daar is ’n besonder mooi pyporrel in die kerk. Dié gebou se koste is deur die vrouelidmate gedra, wat geld ingesamel het met die bak en verkoop van koeksisters en melkterte.
Eredienste vind elke Sondag om 9 uur plaas in die kerkgebou te Stanleystraat 1.
Miranda Kwok
Miranda Kwok is 'n Kanadese aktrise en skryfster. Sy is bekend vir haar rolle in die rolprent iMurders (2008) en in die televisiereekse ER (1994), Spartacus: War of the Damned (2010), en The 100 (2014).
Gladiolus schweinfurthii
Gladiolus schweinfurthii is 'n meerjarige geofiet wat tot die genus Gladiolus behoort. Die plant is inheems aan Eritrea, Ethiopië, Kenia en Somalië.
Frank Gatliff
Frank Gatliff (31 Desember 1927 – Junie 1990) was 'n Australiese akteur. Hy was bekend vir sy rolle in die rolprent The Ipcress File (1965) en in die televisiereekse The Onedin Line (1971) en Microbes and Men (1974).
Ewald Balser
Ewald Balser (5 Oktober 1898 – 17 April 1978) was 'n Duitse akteur. Hy was bekend vir sy rolle in die rolprente Rembrandt (1942), Eroica (1949), Götz von Berlichingen (1955), en Spionage (1955).
Taweret
Taweret (ook gespel Taoert, Toeat, Taoeris ens.) was in die Egiptiese mitologie ’n antieke beskermingsgodin van vrugbaarheid en geboorte. Haar naam beteken "sy wat groot is". Sy is gewoonlik uitgebeeld as ’n seekoei met katagtige eienskappe. Sy word soms verbind met ander soortgelyke godinne, soos Ipet, Reret en Hedjet.
Mitologie
Hoewel Ipet in die Piramidetekste van die Ou Ryk genoem word en Taweret dikwels gesien word op rituele voorwerpe uit die Middelryk, het seekoei-godinne nie ’n belangrike rol in die mitologie gespeel tot met die Nuwe Ryk (omstreeks 1550–1069 v.C.) nie. Taweret verskyn in sommige weergawes van ’n gewilde mite waarin die Oog van Ra kwaad word vir haar pa en na Nubië terugtrek in die vorm van ’n leeuwyfie. Met die Oog van Ra se uiteindelike terugkeer na Egipte neem sy die vorm van ’n seekoei aan (vermoedelik Taweret) en veroorsaak die Nylrivier se oorstromings. Daarom word sy hoofsaaklik beskou as ’n godin van vrugbaarheid en vernuwing.
Eksterne skakels
Llista de personatges de la mitologia egípcia
Louis Maqhubela
Louis Maqhubela (gebore 1939) is 'n Suid-Afrikaanse skilder wat in Durban gebore is. Hy het sy skoolopleiding aan die Orlando High School ontvang en het daarna 'n tyd lank aan die Polly Street Kunssentrum onder Cecil Skotnes, en later ook onder Guiseppe Cattaneo gestudeer. In 1966 het hy die eerste prys in die Artists of Fame and Promise Exhibition verower.
Sedert sy eerste eenmanstentoonstelling in 1967 het Maqhubela se werk ontwikkel van 'n amateuragtige, naïewe benadering tot ’n professionele vaardigheid. Sy werk is abstrak en simbolies met 'n unieke poëtiese krag. Sy besondere gevoel vir kleur is 'n voortreflike kenmerk van Maqhubela se kuns.
Gladiolus salteri
Gladiolus salteri is 'n meerjarige geofiet wat tot die genus Gladiolus behoort. Die plant is endemies aan die Noord-Kaap en kom by Springbok voor. Die plant het 'n voorkomsgebied van 250 km2 en word glad nie bedreig nie. Die plant word as seldsaam beskou.
Alec Baldwin
Alec Baldwin (gebore 3 April 1958) is 'n Amerikaanse akteur en vervaardiger. Hy is bekend vir sy rolle in die rolprente Glengarry Glen Ross (1992), The Cooler (2003), The Departed (2006), en It's Complicated (2009).
Santa Fe-skietongeluk
Tydens die verfilming van die rolprent Rust op 22 Oktober 2021, het hy 'n vroulike fotograaf per ongeluk op die stel doodgeskiet en die regisseur gewond, na hy ‘n vuurwapen met leë rondtes afgevuur het.
Baldwin speel die hoofrol in dié Westerse rolprent. Die kameravrou, Halyna Hutchins (42) is met ‘n helikopter na ‘n hospitaal in Sante Fe vervoer, maar het onderweg aan haar wonde beswyk.
Die regisseur, Joel Souza (48) is in ‘n kritieke toestand. Die vuurwapen is deel van die film se rekwisiete.
Die polisie het die voorval ondersoek, maar klagtes is eers in Januarie 2023 by die hof ingedien.
Hierdie tragedie weerspieël die gebeure wat tydens die verfilming van die film The Crow in 1993 plaasgevind het, waar Michael Massee per ongeluk vir Brandon Lee geskiet het, wat aan sy beserings beswyk het.
Gladiolus scullyi
Die kalkoentjie (Gladiolus scullyi) is 'n meerjarige geofiet wat tot die genus Gladiolus behoort. Die plant is endemies aan die Noord-Kaap en Wes-Kaap.
Anch
Die anch of ankh, ook bekend as die sleutel van die lewe en die sleutel van die Nyl, was die Antieke Egiptiese karakter vir "lewe".
Dit het die begrip van ewige lewe verteenwoordig. Die Egiptiese gode is dikwels uitgebeeld met ’n anch in die hand, of een in elke hand met die arms oor die bors gekruis. Die oorsprong daarvan is onseker.
Oceanapia desquefaundia
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1991 deur Fromont.
Gordon-versameling
Die Gordon-versameling in die Rijksmuseum in Amsterdam bestaan uit 353 sketse wat gemaak is tydens Robert Jacob Gordon se verblyf aan die Kaap en veral tydens sy drie reise na die binneland. Dit het belangrike kaarte en tekeninge opgelewer wat die kennis oor die inheemse bevolking, en plante en diere vergroot het. Van byna alles wat teengekom is, is tekeninge gemaak en vir hierdie doel is Gordon op sy reise van 'n tekenaar vergesel. Die meeste sketse is in pen en ink en dikwels in kleur.
Die onderwerpe was eerstens die Khoikhoi, San en die Xhosa, hul stamhoofde, rituele, kuns en jagtogte. Alle plante en diere is in detail geteken en aandag is ook aan die fisiologie en anatomie gegee. In die versameling is landkaarte en sketse van plase en watervalle. Daar is o.a. panoramasketse van Kaapstad, die Augrabieswaterval, Plettenbergbaai, Algoabaai, Valsbaai, Kamdeboo, Robbeneiland, Knysna en Saldanhabaai. Mosselbaai is byvoorbeeld op 22  Februarie 1778  deur Johannes Schumacher geteken. Hierdie skets is 23,5cm hoog en amper 3m wyd.
Nicol Viljoen
Nicol Viljoen was 'n Suid-Afrikaanse pianis en medeprofessor aan die Odeion Skool vir Musiek, University of the Free State, en was die voorste kundige van Schenker-ontleding in Suid-Afrika. Sy navorsing gedurende die laaste drie dekades van sy lewe het gefokus op Schenker-studie asook die toepassing daarvan binne die musikale uitvoerpraktyk deur middel van strukturele gehoorontleding. Gedurende 2003 het hy ’n kompakskyf getitel Franz Schubert/Johannes Brahms saam met die altviolis John Wille uitgegee. In 2011 het sy tweede kompakskyf getitel Transcendental Schubert onder die Mucavi-plaatetiket verskyn. Viljoen was ook 'n orrelis van die Sacred Heart Katedraal in Bloemfontein en ’n toegewyde jazzpianis.
Transcendental Schubert, sy tweede kompakskyf, bevat die klaviermusiek van Schubert Paul Boekooi van die Afrikaanse koerant Rapport het soos volg daaroor berig, "Dié uitreiking van prof. Nicol Viljoen se CD met klavierwerke uit Schubert se laat-periode is verrassend. Eweneens geld ook sy wydlopende insae as interpreteerder daarvan. Dié spesifieke sonate was Schubert se swanesang vir die klavier. 'Op 'n manier het ek gevoel dat ek nie meer langer in dié wêreld tuishoort nie,' het Schubert geskryf. Viljoen se spel weerspieël daardie anderwêreldse gevoel en intieme spiritualiteit, terwyl hy Schubert se klassieke én romantiese inslag ideaal versoen. Die breed-golwende, maar ook introverte aspekte, word raak getref.
Maerua filiformis
Maerua filiformis is 'n struik wat deel is van die Capparaceae familie. Die spesie is endemies aan Madagaskar.
Dietmar Bär
Dietmar Bär (gebore 5 Februarie 1961) is 'n Duitse akteur. Hy is bekend vir sy rolle in die televisiereekse Tatort (1970), Kommissar Klefisch (1990), en Ärzte (1994).
Sarah-Jeanne Labrosse
Sarah-Jeanne Labrosse (gebore 16 Augustus 1991) is 'n Kanadese aktrise. Sy is bekend vir haar rolle in die rolprente Eastern Promises (2007) en Mother! (2017), en in die televisiereekse Unité 9 (2012) en True North (2016).
American psycho
American Psycho is 'n roman deur Bret Easton Ellis wat gepubliseer is in 1991. Die verhaal word vanuit 'n eerstepersoons-perspektief vertel deur die karakter Patrick Bateman, 'n reeksmoordenaar en Manhattan sakeman. Allison Kelly van The Observer het opgemerk dat terwyl sommige lande dit so potensieel steurend vind dat dit slegs "shrink-wrapped" verkoop kan word, sommige kritici gaande is daaroor, en dat akademici hulle verlustig in die transgressiewe en postmoderne eienskappe daarvan.
'n Rolprent verwerking daarvan, met Christian Bale in die hoofrol, is in 2000 vrygestel, wat oor die algemeen gunstige resensies ontvang het. .
Vincent Gil
Vincent Gil (1939-21 Augustus 2022) was 'n Australiese akteur en skrywer. Hy was bekend vir sy rolle in die rolprent Mad Max (1979) en in die televisiereekse Homicide (1964), Special Squad (1984), en Home and Away (1988).
American psycho
In 2008 is dit bevestig dat die filmproduseerders David Johnson en Jesse Singer in die proses was om 'n musikale produksie daarvan te ontwikkel om op Broadway te verskyn. Die eerste vertoning van die gevolglike musiekblyspel het plaasgevind in Desember 2013 te die Almeida Teater, Londen.
Oceanapia decipiens
Oceanapia decipiens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1958 deur Sarà.
Skoeloeloe
Skoeloeloe is 'n kinderspeletjie.
Gladiolus sekukuniensis
Gladiolus sekukuniensis is 'n meerjarige geofiet wat tot die genus Gladiolus behoort. Die plant is endemies aan Limpopo en kom voor in die Leolo- en Strydpoortberge. Die habitat word bedreig deur mynbou, oorbeweiding en vertrapping deur vee.
Skoeloeloe
Reëls
Twee paralelle lyne word getrek, enige iets van 25 tot 100 meter uitmekaar, na gelang van die ouderdom en bereidwilligheid om te hardloop. Die doel van die buitespan wat buite die twee lyne staan is om enige speler 12 keer heen-en-weer te laat hardloop van lyn tot lyn voordat hy/sy uitgegooi word. Indien 'n bal wat deur 'n speler geslaan of geskop is en in die lug uitgevang word, soos met krieket, is daardie speler uit. Die speler wat 12 keer heen-en-weer gehardloop kry sonder om uitgegooi te word, skree "skoeloeloe" en bring al die kinders in sy span wat uitgegooi was weer terug in die spel.
Die doel van die binnespan tussen die twee lyne is om al die buitespanspelers uit te kry voordat iemand skoeloeloe maak.
Een speler dien die bal aan die ander deur 'n bal in die lug te gooi vir slaan of op die grond te rol vir skop. Dit mag nie te hard wees nie. Die binnespan staan binne gerankskik in die veld om die bal wat geslaan/geskop word te vang en spelers uit te vang of uit te gooi. Binnespanspelers vang die bal en gooi enige speler wat hardloop om punte te maak, uit. Enige speler wat deur 'n bal geraak word, is uit. Anderkant die lyn is hulle veilig en mag nie gegooi word nie.
Hamer spyker
Hamer spyker is 'n kinderspeletjie.
Reëls
Twee groter kinders vat 'n kind tussen hulle vas, elkeen 'n been en 'n hand sodat dié tussen hulle hang. Hy word dan heen en weer geswaai terwyl hulle hierdie versie opsê:
Hammer, spyker Hammer, spyker Slaan die spyker op sy kop!
Met die laaste woord word 'n kind wat gebukkend staan voor hierdie petalje op die boude getref sodat hy vorentoe skiet. Dus boud op boud.
Kleintyd het dit die spelers se waagmoed getoets, want jy weet nooit hoe hard daardie hou gaan wees nie.
Boukuns
Die term boukuns, wat dikwels as 'n sinoniem van argitektuur gebruik word, omvat in sy nouer betekenis veral die visuele - in die praktyk dikwels die estetiese - element in bouwerk, in teenstelling met die begrip boukunde, wat meer op die tegniek en konstruksie betrekking het. Argitektuur mag sodoende gedefinieer word as 'n ingenieursdissipline waarin die ontwerp, beplanning en verwesenliking van driedimensionele ruimtes en ander strukture 'n sentrale rol speel (so het die term argitektuur in hierdie nouer betekenis ook ingang gevind tot die inligtingstegnologie), terwyl boukuns ook na die subjektiewe estetiese ruimte-ervaring van die waarnemer kan verwys wat nie deur wiskundige reëls beskryf kan word nie.
Die Duitse digter Johann Wolfgang von Goethe (1749–1832) fokus op 'n aspek van argitektuur waardeur hierdie ingenieurswetenskap in die kunssfeer gebring word. Vir hom baseer boukuns op die noukeurige kennis van die boumateriaal, op die bepaalde gebruik waarvoor 'n gebou bestem is, die harmonie van die sintuiglike waarneming daarvan en op die "poësie wat van 'n bouwerk werklik 'n kunswerk maak." Hierdie subjektiewe definisie fokus sterk op historiese, sakrale en klassieke argitektuur as boukuns, sowel as die kreatiwiteit en vernuf van die boumeester.
By die bestudering van die boukuns is daar vroeër feitlik net gelet op die opvallende skeppinge soos kerke en paleise, wat as van groot estetiese belang beskou is en volgens stylperiodes gekategoriseer kan word. Dit is maar eers in die 20ste eeu dat die totale beboude omgewing daarby betrek is.
William Baldwin
William Baldwin (gebore 21 Februarie 1963) is 'n Amerikaanse akteur en vervaardiger. Hy is bekend vir sy rolle in die rolprente Backdraft (1991), Sliver (1993), Fair Game (1995), en The Squid and the Whale (2005).
Boukuns
Algemeen
Die boukuns is, meer as ander skeppinge van die mens, sterk maatskappy-gebonde. 'n Argitek ontwerp ruimte waarin mense moet woon, werk, aanbid of ontspan. In teenstelling met 'n skilder of beeldhouer kan 'n argitek selde slegs volgens sy eie idees werk. Enersyds moet sy ontwerp aan die eise van die opdraggewer en aan die boubepalings van die owerheid voldoen (byvoorbeeld insake brandveiligheid), en andersyds is hy vir die uitvoering van sy ontwerp afhanklik van ander. Dit het in die verlede soms tientalle jare geduur om groot bouwerke soos katedrale te voltooi en die werk van die eerste argitek moes dikwels deur 'n volgende voortgesit word. In baie gevalle wyk die resultaat dan totaal af van wat die oorspronklike ontwerper in gedagte gehad het.
Benaderings
Die boukuns kan op verskillende maniere benader word. Daar kan uitgegaan word van die boustyl of van die geestesgesteldheid wat gelei het tot die ontwerp en die uitvoering daarvan; daar kan slegs op die plattegrond gekonsentreer word, of op die oprigting en versiering van die mure, of op die materiaal wat gebruik word, of net op die konstruksie en boutegniek, al lê dit meer op die gebied van die boukunde. Ander moontlike uitgangspunte is die funksie en sosiale betekenis van die gebou. Tussen al hierdie elemente is daar 'n noue samehang en almal is in mindere of meerdere mate aanwesig, afhangende van die doel van die gebou.
Wat bewaar gebly het
By die bestudering van die boukuns van die verlede is daar die probleem dat talle geskiedkundige geboue verlore gegaan het as gevolg van brand, oorlog of natuurrampe, of dat dit eenvoudig planmatig afgebreek is. Wat staande gebly het, is dikwels met die verloop van tyd heeltemal verbou. Kerkgeboue het meestal goed bewaar gebly omdat dit altyd 'n besondere funksie verrig en in 'n spesiale behoefte voorsien het. Die inrigting daarvan is egter dikwels totaal gewysig in samehang met die verandering van smaak en liturgie. Geboue soos paleise en stadshuise het gewoonlik ook goeie kanse op oorlewing. Woonhuise en eenvoudige nywerheidsgeboue gaan sowel in die stad as op die platteland na ŉ betreklik kort tyd verlore. Dit geld veral huise van verganklike materiaal soos hout en klei. In geïsoleerde gebiede kom dit egter wel voor dat nuwe huise volgens eeue-oue ontwerpe opgerig word.
Bestudering van die historiese boukuns
Die huidige bestudering van die boukuns uit die verlede het in die 19de eeu begin en is as vertakking van die toenmalige kunsgeskiedenis sterk op die estetiek gerig. Die studie van die kunsgeskiedenis het ontstaan uit die laat 18de-eeuse kunskritiek, wat alles verbied het wat nie aan die ideaalbeeld - gebaseer op die ou Griekse kuns – voldoen het nie. Daar was dus min waardering vir die argitektuur van die Middeleeue, wat geassosieer is met die verbrokkeling van die Romeinse Ryk, die erfgenaam van die Grieke, vir wie daar groot bewondering was. Die begrip "Goties", vandag 'n neutrale stylbegrip, was sinoniem met "barbaars" en "onvolmaak". Ook die argitektuur van die Barok, so verskillend van die streng, rustige Griekse boukuns, was teen 1850 heeltemal verwerp. Eers in die loop van die 20ste eeu het daar ook belangstelling gekom vir geboue wat nie aan die eietydse smaak beantwoord het nie.
Boukunsgeskiedenis as onderdeel van die sosiale geskiedenis
'n Hedendaagse opvatting is dat die geskiedenis van die beeldhoukuns nie op sigself staan nie, maar 'n onderdeel van die sosiale geskiedenis is. Volgens hierdie opvatting moet die argitektuurgeskiedenis hom besig hou met die hele beboude omgewing: nie net met kerke en paleise nie, maar ook met woonhuise en fabrieke. Die nadruk lê nie soseer op die afsonderlike geboue nie, maar daar word veral gelet op die ontwikkeling van die beboude gebied in sy geheel.
Westerse boustyle
Om groepe stylverwante geboue te kan aandui, is daar steeds probeer om ŉ vasstaande terminologie te vind. Vir geboue uit die verlede is die begrippe min of meer gevestig, al word daar nog steeds getrag om fyner onderskeidings te maak, maar ten opsigte van die tydperk ná 1400 is daar nie soveel vordering gem aak nie. Die volgende is 'n aantal algemeen aanvaarde benaminge van boustyle in chronologiese volgorde: Grieks (Oudheid); Romeins (Oudheid); Vroeg-Christelik (die eerste eeue na die Christendom); Bisantyns (Bisantynse Ryk, 6de eeu-1453); Angel-Saksies (vir die Angel-Saksiese koninkryk in Engeland, 5de eeu - 1066); Karolingies (Karolingiese Ryk, 9de en 10de eeu); Ottoons (Ottoonse Ryk, 11de eeu); Romaans (12de eeu); Gotiek (13de-15de eeu); Renaissance (Italië, 15de eeu; elders 16de eeu); Barok (17de en 18de eeu); Rococo (18de eeu); Neo-Klassisisme (18de en 19de eeu).
Na 1840 het daar naas Neo-Klassisisme ook ander neo-style gekom soos Neo-Gotiek, Neo-Renaissance, Neo-Barok. Hierdie fase waarin verskillende neo-style dikwels saam en deurmekaarvoorkom, word ook met die begrip "eklektisisme" aangedui. Op geboue wat omstreeks 1900 opgerig is, is die term "Art Nouveau" (Nuwe Kuns) van toepassing. Vir die argitektuur uit die jare twintig en dertig van die 20ste eeu is verskillende stylbegrippe in gebruik soos "Internasionale Styl", wat verwarrend is, omdat daarmee ook die skilderkuns uit die periode omstreeks 1400 aangedui word en "Nuwe Saaklikheid" of "Funksionalisme". Sommige stylbegrippe het net betrekking op die boukuns in nou omskrewe staatkundige eenhede, soos Romeins (Romeinse Ryk), Bisantyns (Bisantynse Ryk) en Karolingies (Karolingiese Ryk). "Romaans" en "Goties" kan vir die boukuns in groot dele van Europa gebruik word, behalwe vir die Bisantynse Ryk. Die latere style, soos Renaissance, Barok, Rococo en Neo-Klassisisme, kom ook in al die voormalige Europese kolonies voor.
Nie-Westerse boustyle
Ook vir die boukuns buite Europa word stylbegrippe gebruik wat in Europa gevorm is. Dit is dikwels van die verskillende heersende dinastieë afgelei, soos Osmaanse boukuns vir die Turkse boukuns uit die 14de-19de eeu; T'ang-boukuns vir die Chinese boukuns uit die periode tussen 618 en 907; Mongoolse boukuns vir die Islamitiese boukuns in Noord-Indië uit die 16de-18de eeu. Ook geografiese terme kan 'n stylbegrip vorm, soos Ghandara in Noord-Indië, 'n belangrike kunssentrum in die eerste eeue na Christus) en Nara in Japan (646-794). As derde moontlikheid kan volke hul naam aan 'n boustyl gee, byvoorbeeld die Asteekse boukuns in Meksiko (14de-15de eeu).
Ontwikkeling in die Westerse boukuns
Baie belangrik vir die ontwikkeling van die Westerse argitektuur was die ou Griekse boukuns, wat gekenmerk is deur suile, horisontale verbindings (argitrawe) en driehoekige sluitgewels (timpane). Dit het eers die Romeinse boukuns beïnvloed en daarna agtereenvolgens die boukuns in die tyd van Karel die Grote, die Romaanse boukuns in Suid-Frankryk en Italië, die boukuns van die Renaissance, dié van die Barok en dié van die Neo-Klassisisme. In die 20e eeu het die Griekse styl herleef in die suile-argitektuur van die Nazi-boumeester Albert Speer en in die monumentale boustyl in die Sowjetunie tydens die bewind van Josef Stalin.
Die bekendste voorbeeld van die Griekse boukuns is die tempel, met suile rondom en 'n driehoekige voor- en agterdakgewel. Hierdie vorm is soms deur die Romeine oorgeneem in hul tempels en het eeue later as inspirasie gedien vir talle 18e-eeuse Neo-Klassisistiese beursgeboue, asook vir kerke soos die Madeleine in Parys. Van die ander geboue wat deur die Grieke ontwikkel is, moet ook genoem word die teater met sy halfsirkelvormige plattegrond, wat toonaangewend geword het vir talle latere Europese skouburge. In die Romeinse boukuns was veral die utiliteitsbou van belang: akwadukte (waterleidings), brûe, graanpakhuise en badhuise (thermae). Terwyl die Griekse geboue deurgaans die vlak dak gehad het, het die Romeine die gewelf en die koepel ontwikkel. Dit is deur die boumeesters van die Bisantynse Ryk oorgeneem en verder ontwikkel vir die bou van kerke, en daarna deur argitekte in die Islamitiese lande soos Persië en Turkye vir die bou van moskeë, openbare badhuise (hamams), ens.
In Wes-Europa het die gewelfbou geleidelik op dreef begin kom. In die Romeinse tyd is die tonnel- en graatgewelf ontwikkel; in die Gotiese tydperk die kruisribgewelf, wat groter ruimtes kon oordek. Koepels, dikwels bo 'n ronde of veelhoekige plattegrond, het in die Renaissance in die Barok baie voorgekom. Die ronde plattegrond, wat by die Romeine veral by tempels en grafmonumente gebruiklik was, het in die Middeleeue teruggekom in Italiaanse doopkapelle, wat los van die kerke gestaan het. Die Renaissanceboukuns-teoretici het dit as ideaal vir baie geboue beskou, maar in die praktyk is die vorm selde toegepas. In die 19de en 20ste eeu is die normale plattegronde van hospitale en gevangenisse, en in die 20ste eeu ook dié van fabrieke, ontwerp deur die Amerikaner Buckminster Fuller.